Page:Beowulf (Wyatt).djvu/39

Rh

Setton sǣ-mēþesīde scyldas, rondas regn-hearde,wið þæs recedes weal, bugon þā tō bence;byrnan hringdon, gūð-searo gumena;gāras stōdon, sǣ-manna searo,samod ætgædere, æsc-holt ufan grǣg;wæs se īren-þrēat wǣpnum gewurþad.Þā ðǣr wlonc hæleð ōret-mecgasæfter æþelum frægn: “Hwanon ferigeað gēfǣtte scyldas, grǣge syrcanond grīm-helmas, here-sceafta hēap?Ic eom Hrōðgāres ār ond ombiht.Ne seah ic el-þēodige þus manige menmōdiglīcran. Wēn ic þæt gē for wlenco,nalles for wræc-sīðum ac for hige-*þrymmum,Hrōðgār sōhton.” Him þā ellen-rōfandswarode, wlanc Wedera lēodword æfter spræc, heard under helme:“Wē synt Higelāces bēod-genēatas;Bēowulf is mīn nama. Wille ic āsecgansunu Healfdenes, mǣrum þēodne,mīn ǣrende, aldre þīnum,gif hē ūs geunnan wile, þæt wē hine swā gōdnegrētan mōton.” Wulfgār maþelode(þæt wæs Wendla lēod, wæs his mōd-sefamanegum gecȳðed, wīg ond wīs-dōm):“Ic þæs wine Deniga, frēan Scildinga,frinan wille,